

[image: https://lh6.googleusercontent.com/0LTpn_lzf8TzlaMgbvNJHwJcSXP3ogVkI1boDmhOTTv5IduaGibB11cKNSWRnfl7817zfld0_xoUeeN3ELMrx1y3Pi8-1h3BVq1BbK20CJFkXRsJ2iEgxAHWlKSLaNvSDMXd6hy4pw3BLh1sdw]                                                                                     

Zemgales plānošanas reģiona

PAKALPOJUMA SNIEDZĒJA IZVĒLES PROCEDŪRAS
“Kvalitātes vadības sistēmas “Sociālo pakalpojumu sniedzēju pašnovērtējuma metodika”
sagatavošana lietošanai (adaptācijai) un ieviešana
 sociālo pakalpojumu sniedzēju institūcijās Latvijā un Lietuvā"

NOLIKUMS

           1. IEPIKUMA PASŪTĪTĀJS, PRIEKŠMETS, PRETENDENTI, PIEDĀVĀJUMU IESNIEGŠANA UN NOFORMĒŠANA U.C. VISPĀRĪGI NOTEIKUMI 

[bookmark: _GoBack]1.1. Zemgales plānošanas reģiona, reģistrācijas numurs 90002182529, Katoļu iela 2b, Jelgava, LV-3001 (turpmāk – Pasūtītājs), organizētā pakalpojuma sniedzējas izvēles procedūra jeb zemsliekšņa iepirkums "Kvalitātes vadības sistēmas “Sociālo pakalpojumu sniedzēju pašnovērtējuma metodika””, sagatavošana lietošanai (adaptācijai) un ieviešana sociālo pakalpojumu sniedzēju institūcijās Latvijā un Lietuvā" (turpmāk – Iepirkums), tiek veikts Latvijas - Lietuvas pārrobežu sadarbības programmas 2014.-2020.gadam (Interreg V-A Latvia-Lithuania 2014–2020) projektā Nr. LLI-317 “Sociālo pakalpojumu pieejamības un kvalitātes uzlabošana Vidus-Baltijas reğionā” /„Improvement of Quality and Accessibility of Social Services in Mid-Baltic Region "/ SocQuality /, turpmāk tekstā – Projekts, ietvaros.

1.2. Iepirkuma priekšmets 

1.2.1. Pasūtītāja uzdevumā, Projekta ietvaros un atbilstoši šim nolikumam (turpmāk – Nolikums) un tam pievienotās tehniskās specifikācijas - Pielikums Nr.1 (turpmāk – Tehniskā specifikācija), prasībām izpildītājs (Iepirkumā izraudzītais pretendents) sagatavos lietošanai (adaptācijai) un ieviesīs Projekta partneru institūcijās (Latvijā: Dobeles novada pašvaldības Sociālajā dienestā, Jaunjelgavas novada pašvaldības Sociālajā dienestā, Viesītes novada pašvaldības Sociālajā dienestā, Auces novada pašvaldības sociālajā dienestā un Lietuvā: Jonišķu A.Raudoniskis Mākslas skolas Atvērtajā jauniešu centrā, Rokišķu Jauniešu centrā, Kretingas Dienas aktivitāšu centrā) "Kvalitātes vadības sistēmu “Sociālo pakalpojumu sniedzēju pašnovērtējuma metodika”” (turpmāk – Metodika). 
Metodika izstrādāta uz CAF modeļa (Common Assessment Framework model) metodes bāzes, kuras pamatā ir likts vispārējas novērtēšanas struktūras modelis.
CAF modelis ir vienots Eiropas Savienības dalībvalstu sabiedriskā sektora administrāciju un Eiropas Publiskās administrācijas institūta izstrādāts modelis sabiedriskā sektora iestāžu darbības pašnovērtējumam. CAF modelis Metodikas veidolā ir pielāgots Latvijas sociālo pakalpojumu sniedzēju darba specifikai, ir sagatavoti apraksti un skaidrojumi par kritērijiem. Metodika ir pārbaudīta praksē vairākās organizācijās.
Metodika pieejama http://lm.gov.lv/lv/es-finansejums/lm-istenotie-projekti/pasnovertejuma-metodika .   

1.2.2. Iepirkuma priekšmetā un Nolikuma pievienotajā tehniskajā specifikācijā ietilpstošie pakalpojumi atbilst sekojošiem CPV kodiem : 
79952000-2  Pasākumu organizēšanas pakalpojumi
79951000-5  Semināru organizēšanas pakalpojumi
80500000-9  Mācību pakalpojumi

1.2.3. Tā kā Iepirkuma priekšmeta pakalpojumi (sk. 1.2.2.p.) atbilst Latvijas Republikas 15.12.2016. Publisko iepirkumu likuma (turpmāk - PIL) 2.pielikumā minētajiem pakalpojumiem un paredzamā līgumcena nepārsniegs PIL noteiktās līgumcenu robežas, t.sk. PIL 9.pantā iepirkumiem paredzētās līgumcenu robežas, tad veicot Iepirkumu, Pasūtītājs izmanto tiesības nepiemērot PIL noteiktās iepirkumu procedūras, t.sk. PIL 9.pantā minēto iepirkuma procedūru, atbilstoši PIL 9.panta (20) daļas un 10.panta (1) daļas noteikumiem.
Pasūtītājs Iepirkumu veic atbilstoši savai iekšējai kārtībai, kādā tas veic zemsliekšņa iepirkumu procedūras. 

     1.2.4. Iepirkuma priekšmets netiek dalīts daļās.

1.3. Iepirkuma līguma izpilde tiek finansēta no Pasūtītāja budžeta līdzekļiem, kas tam piešķirti, lai tas piedalītos Projekta realizācijā.

1.4. Paredzamā kopējā līgumcena ir ne lielāka par 19000 EUR (deviņpadsmit tūkstošiem euro), ieskaitot pievienotās vērtības nodokli (PVN) un jebkādus citus nodokļus, nodevas un izpildītāja (izraudzītā pretendenta) izdevumus. 
Pretendenti, kas iesniegs finanšu piedāvājumus, kuri pārsniedz minēto summu kopā ar PVN, tiks noraidīti kā neatbilstoši Nolikumam.

1.5. Pasūtītāja kontaktpersonas:
par Iepirkumu - Projekta vadītāja Ieva Zeiferte; ieva.zeiferte@zpr.gov.lv; tel: +371 29465533;

1.6. Pretendentu piedāvājuma izvēles kritērijs: saimnieciski izdevīgākais piedāvājums, kur Pasūtītājs ņems vērā gan piedāvāto pakalpojuma cenu, gan vērtējot pretendenta piedāvājumu pēc satura (pretendenta personisko redzējumu, piesaistīto speciālistu kvalifikācijas u.c.).

1.7. Piedāvājumu iesniegšanas veidi (iesniedz vienā no veidiem):
1) nosūtot pa pastu Pasūtītājam Zemgales plānošanas reģionam, Katoļu iela 2b, Jelgava, LV-3001;
2) iesniedzot personīgi (vai ar kurjera starpniecību) Zemgales plānošanas reģionā Katoļu iela 2b, Jelgavā, LV-3001;
3) ar elektronisko parakstu nosūtot elektroniski Pasūtītājam uz e-pastu zpr@zpr.gov.lv .

1.8. (1) Piedāvājumi Iepirkumā iesniedzami ar aprēķinu, lai tos Pasūtītājs faktiski saņemtu līdz 2019. gada 25. janvārim plkst. 16.00.
    (2) Piedāvājums, kas nebūs iesniegts noteiktajā kārtībā vai tiks saņemts pēc norādītā termiņa, var netikt pieņemts un izskatīts. Pasūtītājs šādu piedāvājumu ir tiesīgs neskatīt un šādā gadījumā tas tiks atgriezts vai nosūtīts atpakaļ pretendentam uz tā norādīto pasta adresi.

1.9. (1) Iepirkuma pretendents var būt jebkura Latvijas Republikā vai ārvalstīs reģistrēta juridiska vai fiziska persona vai šādu personu apvienība (t.sk., personālsabiedrība) jebkurā to kombinācijā, kas piedāvā iepirkuma priekšmetam atbilstošus pakalpojumus un atbilst Nolikumā un PIL izvirzītajām prasībām, izņemot ārzonā reģistrētu juridisko personu vai personu apvienību. 
   (2) Iepirkuma pretendents slēdzamā Iepirkuma līguma izpildei var pieaicināt apakšuzņēmējus.
   Apakšuzņēmējs šī nolikuma izpratnē, ir pretendenta vai tā apakšuzņēmēja piesaistīta vai nolīgta persona, kura veiks pakalpojumus, kas nepieciešami ar Pasūtītāju noslēdzamā Iepirkuma līguma izpildei neatkarīgi no tā, vai šī persona pakalpojumus sniedz pretendentam vai citam apakšuzņēmējam. Apakšuzņēmējs šī Nolikuma izpratnē vienlaicīgi ir arī persona, kas PIL apzīmēta kā “persona, uz kuras iespējām pretendents balstās”. 

1.10. (1) Iepirkuma Nolikumam tiek nodrošināta brīva un tieša pieeja Pasūtītāja interneta vietnē www.zemgale.lv . 
    (2) Pretendentam ir pienākums sekot līdzi Pasūtītāja mājas lapā www.zemgale.lv sadaļā „Iepirkumi” publicētajai informācijai. Pasūtītājs un tā Iepirkuma komisija nav atbildīgi par to, ja ieinteresētā persona līdz piedāvājumu iesniegšanas termiņa beigām nav iepazinusies ar informāciju, kurai ir nodrošināta brīva un tieša elektroniskā pieeja Pasūtītāja mājaslapas www.zemgale.lv sadaļā „Iepirkumi”.

1.11.  Ne vēlāk kā dienu pirms piedāvājumu iesniegšanas termiņa beigām Pasūtītājs ir tiesīgs aktualizēt Nolikuma un tā pielikumu noteikumus, publicējot tos savā mājaslapā ar norādi ”Nolikuma grozījumi” un pagarināt piedāvājumu iesniegšanas termiņu.


2.  PIEDĀVĀJUMU NOFORMĒŠANA 

2.1. (1) Jebkura noformējuma veida (2.2.p) piedāvājumus pretendents var iesniegt bez iepakojuma vai iepakojumā, izņemot, ja piedāvājums tiek nosūtīts uz Pasūtītāja e-pastu. 
         (2) Ja piedāvājums tiek iesniegts iepakojumā, uz tā jānorāda:
  1) Pasūtītāja nosaukums un adrese: „Zemgales plānošanas reģionam, Katoļu ielā 2b, Jelgavā, LV-3001, Latvijas Republikā”;
  2) pretendenta vai pretendentu apvienības dalībnieku nosaukums (vai vārds, uzvārds), pasta adrese.

2.2. Piedāvājums tiek noformēts vienā no sekojošiem noformēšanas veidiem:

2.2.1. 1 (viens) eksemplārs drukātā formā ar norādi “ORIĢINĀLS” un 1 (viena) eksemplāra kopija elektroniskā formā (doc, docx vai pdf formātā) uz elektroniskā datu nesēja (zibatmiņa/Flash memory/) ar norādi KOPIJA. Ja piedāvājuma kopija atšķirsies no piedāvājuma oriģināla, Pasūtītājs ņems vērā piedāvājuma oriģinālu;
    
2.2.2.  Elektroniskā dokumenta formā (doc, docx vai pdf formātā), kurš parakstīts ar drošu elektronisko parakstu, kas satur laika zīmogu, kurš ievietots elektroniskā datu nesējā (zibatmiņa/Flash memory/) vai nosūtīts uz Pasūtīja oficiālo e-pastu zpr@zpr.gov.lv .   

2.3. Piedāvājumam jābūt noformētam datorsalikumā, piedāvājuma lapām jābūt numurētām atbilstoši satura rādītājam. Piedāvājumu paraksta pretendenta paraksttiesīgā persona.

2.4. Piedāvājumu un tajā ietvertos dokumentus vai dokumentu kopijas pretendentam jānoformē saskaņā ar Latvijas Republikas (turpmāk – LR) Dokumentu juridiskā spēka likumu un LR Ministru kabineta (turpmāk – LR MK) 2018.gada 4.septembra noteikumiem Nr. 558 „Dokumentu izstrādāšanas un noformēšanas kārtība”. Ja piedāvājums tiek noformēts un/vai iesniegts elektroniski, pretendentam jāievēro LR Elektronisko dokumentu likums un LR MK 2005.gada 28.jūnija noteikumi Nr.473 ”Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”. Bez tam, noformējot dokumentus jāievēro šī nolikuma noteikumi. 
        
2.5. Piedāvājuma dokumenti jāsagatavo latviešu valodā. 
    Ārvalstu publisko reģistru un citu personu izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā atbilstoši 2000.gada 22.augusta Latvijas Republikas Ministru kabineta noteikumu Nr.291 „Kārtība, kādā apliecināmi dokumentu tulkojumi valsts valodā” prasībām. Par dokumentu tulkojuma atbilstību oriģinālam atbild pretendents. 
      Ja Pasūtītājam nav tādu darbinieku, kas nepārvalda valodu, no kuras veikts tulkojums, vai Pasūtītājam radīsies šaubas par tulkojuma pareizību, Pasūtītājs var pieaicināt profesionālu tulku iztulkotā dokumenta pārbaudei.

 2.6. Piedāvājuma parakstīšana.
   (1) Piedāvājumu paraksta pretendents (fiziska persona) vai pretendenta likumiskais pārstāvis vai tā pilnvarota persona. Ja piedāvājumu paraksta pretendenta pilnvarota persona, papildus iesniedzama pilnvara vai cits dokuments vai to apliecinātas kopijas, kas apliecina piedāvājumu parakstījušās personas tiesības uzņemties saistības pretendenta vārdā.
   (2) Ja piedāvājumu iesniedz personālsabiedrība, piedāvājumu paraksta tas(tie) biedri(biedri), kuri tiesīgi pārstāvēt personālsabiedrību, atbilstoši personālsabiedrības līgumam (līguma apliecināta kopija iesniedzama kopā piedāvājumu) vai to pārstāvis vai pilnvarotā persona.
   (3) Ja piedāvājumu iesniedz personu apvienība, kas nav personālsabiedrība, to paraksta visi personu apvienības dalībnieki vai to pārstāvji vai arī pilnvarotās personas, atbilstoši personu apvienības kopīgi parakstītam dokumentam, kurš noformēts kā protokols, vienošanās, līgums, priekšlīgums vai cita dokumenta formā (dokumenta vai tā apliecināta kopija iesniedzama kopā piedāvājumu).

2.7. Gadījumā, ja Pasūtītājs pretendenta piedāvājumā konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos. 

2.8. Katrs pretendents iesniedz 1 (vienu) piedāvājuma variantu

2.9. Pretendents līdz piedāvājuma iesniegšanas termiņa beigām ir tiesīgs grozīt, papildināt vai atsaukt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši Nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.

2.10. Pretendents sedz visus izdevumus, kas saistīti ar piedāvājuma sagatavošanu.
Piedāvājumu atvēršanas sanāksme ieinteresētājām personām un pretendentiem netiek rīkota.


             3. PRASĪBAS PRETENDENTU KVALIFIKĀCIJAI

3.1. Atbilstība profesionālās darbības veikšanai.

3.2.1. Pretendents (arī pretendenta - personu apvienības dalībnieks), pretendenta piesaistītais apakšuzņēmējs ir reģistrēti atbilstoši attiecīgās valsts normatīvo aktu prasībām.

3.2.2. Pretendenta reģistrēšanas, licencēšanas vai pilnvarošanas, vai arī kļūšanas par kādas īpašas organizācijas biedru laika termiņu Pasūtītājs neņem vērā.

3.2. Pretendenta saimnieciskais un finansiālais stāvoklis. 

Pretendentam ir pietiekami finanšu resursi līguma izpildei bez avansa maksājuma (pretendents apliecina pieteikumā).

3.3. Atbilstība tehniskajām un profesionālajām spējām.

3.3.1. Pretendentam pēdējo 3(trīs) gadu laikā (no 2016.g. - 2018.g) ir pieredze vismaz 1 (viena) Iepirkumam līdzvērtīga vai analoģiska pakalpojuma sniegšanā.
         Pretendents var balstīties uz citu personu pieredzi (tehniskajām un profesionālajām iespējām), kas nepieciešams Iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas faktiski sniegs pakalpojumus, kuru izpildei attiecīgās spējas ir nepieciešamas.

3.3.2. Pretendenta ekspertu komanda.

Piezīme: ar jēdzienu “eksperts” Iepirkuma nolikuma izpratnē jāsaprot pretendenta piesaistītie speciālisti/eksperti pasūtījuma izpildē: 1) pats pretendents – fiziska persona vai personu apvienības dalībnieks – fiziska persona, 2) pretendenta apakšuzņēmējs – fiziska persona, 3) uz uzņēmuma līguma vai darba līguma pamata piesaistīta fiziska persona. 

3.3.2.1. (1) Pasūtījuma izpildei pretendentam ir jānodrošina speciālistu/ekspertu, turpmāk – “eksperti”, komanda ar vismaz Nolikuma 3.3.2.2. apakšpunktā norādītajām kompetencēm. 
(2) Katra eksperta lomu un/vai amatu pasūtījuma izpildē norāda pats pretendents.
(3) Pretendenta ekspertu komandas maksimālais locekļu skaits visā Iepirkuma priekšmetā nav ierobežots.
       
3.3.2.2. Ekspertu komandā jāiesaista sekojoši galvenie eksperti: 

1) Sociālo pakalpojumu sniedzēju pašnovērtējuma metodikas procesu konsultants/lektors:
a) vismaz otrā līmeņa augstākā izglītība(maģistra grāds) kvalitātes vadības, finanšu vadības, ekonomikas, sociālā darba, pedagoģijas, sabiedrības vadības vai līdzvērtīgā jomā;
b) teicama izpratne par pašvaldību sociālo dienestu un citu to iestāžu darbu;
c) pieredze vismaz pēdējo 3 gadu laikā kvalitātes vadības sistēmu ieviešanā;
d) pieredze darbinieku apmācībā kvalitātes vadības jomā, tai skaitā pašvaldību iestādēs;
e) CAF metodes sertifikāts vai līdzvērtīgs sertifikāts.

2) Sociālo pakalpojumu sniedzēju pašnovērtējuma metodikas konsultants – ieviesējs/praktizētājs: 
a) augstākā izglītība (bakalaura vai maģistra grāds) vai ekvivalenta izglītība sociālajā darbā, pedagoģijā, uzņēmējdarbībā, vadībā vai līdzvērtīgi;
b) pieredze vismaz pēdējo 3 gadu laikā iestādes, organizācijas vai uzņēmuma vadībā, kas praktizē Sociālo pakalpojumu sniedzēju pašnovērtējuma metodiku. 
          4. IESNIEDZAMIE KVALIFIKĀCIJAS DOKUMENTI

4.1. (1) Pretendenta pieteikums dalībai Iepirkumā, saskaņā ar Nolikumam pievienoto formu (Pielikums Nr.2). Pieteikumā jāiekļauj veidlapā iekļautie apliecinājumi.
       (2) Ja pretendents piesaista apakšuzņēmējus, tad pieteikumā papildus jānorāda šie apakšuzņēmēji ierakstot tās pašas ziņas, kuras paredzēts ierakstīt par pretendentu.
       (3) Ja attiecībā uz Iepirkuma līguma izpildi nepieciešams ievērot komercnoslēpumu vai konfidenciālu informāciju, pretendents to papildus norāda savā pieteikumā vai arī šādu norādi iesniedz atsevišķa dokumenta veidā kopā ar piedāvājumu.

4.2. Personālsabiedrības līguma apliecināta kopija (ja piedāvājumu iesniedz personālsabiedrība).

4.3. Personu apvienības visu dalībnieku parakstīts dokuments (protokols, vienošanās, priekšlīgums, līgums vai cits dokuments) vai tā apliecināta kopija, kurā norādīts personu apvienības dalībnieku pienākumu un tiesību sadalījums iespējamā slēdzamā Iepirkuma līguma izpildē (ja piedāvājumu iesniedz personu apvienība, kas nav personālsabiedrība).

4.4. Pretendenta darbības apraksts (var tabulas veidā), kas sniedz priekšstatu par pretendenta pieredzi un spēju izpildīt pasūtījumu, iekļaujot detalizētu informāciju par pretendenta atbilstību nolikuma 3.3.1.punktā minētajām prasībām. 

4.5. Vismaz 1 (vienu) pozitīvu atsauksmi no cita pasūtītāja par pretendenta veiktajiem pakalpojumiem, lai gūtu pārliecību par pretendenta atbilstību Nolikuma 3.3.1. punkta prasībām. Atsauksmē jābūt pozitīvi novērtētām sekojošām pretendenta darbībām - darba kvalitāte, termiņu ievērošana, sadarbība ar pasūtītāju.

4.6. Lai apliecinātu Nolikuma 3.3.2.2. apakšpunktā minētās prasības pretendenta piesaistītajiem ekspertiem, iesniedzami sekojoši dokumenti:

4.6.1. Ekspertu saraksts (pretendents var izmantot paraugu – Nolikuma Pielikumu Nr.3), norādot to vārdu, uzvārdu, lomu pasūtījuma izpildē (t.sk. konkrētus darba uzdevumus), katra eksperta izvēles pamatojumu, priekšrocības un atbilstību kvalifikācijas prasībām. 
    Piezīme: Ekspertu nomaiņa Iepirkuma līguma darbības laikā tiks pieļauta tikai ar Pasūtītāja rakstveida atļauju, ja ekspertu kvalifikācija atbildīs šajā nolikumā izvirzītajām prasībām.

4.6.2. Katra piesaistītā eksperta parakstītu Curriculum Vitae (CV), kas sniedz priekšstatu par eksperta kvalifikāciju, pieredzi un spēju piedalīties pasūtījuma izpildē vai izpildīt pasūtījumu. 
 Katra eksperta CV tiek pievienoti izglītības iegūšanas faktu un zināšanu vai kompetenču apliecinošu dokumentu kopijas.

4.7. (1) Finanšu piedāvājums EUR (euro), atbilstoši Nolikuma Pielikumam Nr.4. 
(2) Finanšu piedāvājumā cenas par pakalpojumu jānorāda ar divām zīmēm aiz komata.
(3) Cenā jāiekļauj visus ar pakalpojuma sniegšanu saistītos izdevumus, t.sk., administratīvās izmaksas (piemēram, transporta izdevumus, visa veida sakaru izmaksas, pakalpojumā piesaistīto ekspertu darba izmaksas, dokumentu drukāšana u.c.), kā arī visus nodokļus, izņemot pievienotās vērtības nodokli (PVN), un nodevas. Ja pēc piedāvājuma iesniegšanas un Iepirkuma līguma darbības laikā pretendentam radīsies papildus izmaksas, kuras tas nebūs paredzējis, iesniedzot finanšu piedāvājumu, Pasūtītājs tās neņems vērā un minētā iemesla dēļ cena (maksājums) par pakalpojumu netiks paaugstināta. 
(4) Finanšu piedāvājumā pakalpojuma cenas tiek norādītas EUR (euro), kas satur 1)piedāvājuma cenu bez pievienotās vērtības nodokļa, 2)atsevišķi pievienotās vērtības nodokli ja pretendents ir PVN maksātājs, un 3)piedāvājuma kopējo cenu, iekļaujot tajā pievienotās vērtības nodokli, ja pretendents ir PVN maksātājs. 
(5) Finanšu piedāvājums iesniedzams ar tāmi, izdalot kā minimums Nolikuma 4.pielikumā norādītās izmaksu pozīcijas.
Pretendents ir tiesīgs paplašināt tāmi ar papildus pozīcijām vai apakšpozīcijām.
(6) Finanšu piedāvājums nevar pārsniegt maksimālo Projektā paredzēto budžeta summu šajā Iepirkumā (sk. Nolikuma 1.4.punktu).
 
4.8. Tehniskais piedāvājums vismaz atbilstoši Tehniskajā specifikācijā minētajām prasībām (sk. Nolikuma Pielikumu Nr.1).

4.9. Ārvalstī reģistrētam pretendentam - juridiskai personai vai personālsabiedrībai reģistrācijas apliecības vai cita dokumenta attiecīgi apliecināta kopija, kas apliecina pretendenta reģistrāciju attiecīgajā ārvalstī.

	
         5. PIEDĀVĀJUMU SKATĪŠANA UN VĒRTĒŠANA

5.1. (1) Pretendentu piedāvājumus skatīs, atlasīs un vērtēs Pasūtītāja darbinieki (speciālisti), kas piesaistīti Projekta realizācijā. 
(2) Pasūtītājs pretendentu piedāvājumu vērtēšanā ir tiesīgs piesaistīt citus speciālistus Iepirkuma jomā ar padomdevēja tiesībām, vai konsultēties ar tiem neklātienē. Tāpat Pasūtītājs ir tiesīgs pieaicināt citus speciālistus, kuri ir kompetenti sniegt konsultācijas par Iepirkuma tēmu un Iepirkuma procedūras jautājumiem vai konsultēties ar tiem neklātienē.

5.2. Piedāvājumu izskatīšanas laikā Pasūtītājs, tai skaitā Pasūtītāja kontaktpersona Iepirkumā, ir tiesīga uzaicināt pretendentu uz pārrunām vai arī veikt saraksti ar pretendentu, lai pretendents precizētu un izskaidrotu sava piedāvājuma atsevišķas detaļas un lai saskaņotu Pasūtītāja vajadzības ar pretendenta iespējām.
Tāpat ZPR ir tiesīga uzaicināt pretendentu papildināt un uzlabot savu piedāvājumu.

5.3. Pasūtītājs neveic vai neturpina pārrunas (vai arī neveic vai neturpina saraksti) ar pretendentu, kurš iesniedzis Iepirkuma nolikuma prasībām atbilstošu piedāvājumu, bet kurš norādījis, ka piedāvājums ir galīgs un netiks pārskatīts. Ja pārskatīšanas iespēja ir iespējama kādā piedāvājuma daļā, tad pārrunas vai saraksti ar pretendentu Pasūtītājs veic tikai par to piedāvājuma daļu, kurā iespējama izmaiņu veikšana.

5.4. Pasūtītājs ir tiesīgs lūgt pretendentus, ar kuriem piedāvājumu izskatīšanas laikā veiktas pārrunas vai sarakste par piedāvājumu precizēšanu un/vai labošanu, apstiprināt savu galīgo piedāvājumu, ja Pasūtītājs uzskata, ka ir iegūts piedāvājums, kas atbilst tā vajadzībām, samērīgi ar pretendenta piedāvāto finanšu piedāvājumu.
      Minētā ZPR lūguma izteikšanas gadījumā pretendentam jāsniedz atbilde 3 (triju) darbdienu laikā.

5.5.  Pretendentu piedāvājumu skatīšanas un vērtēšanas laikā Pasūtītājs neatklāj informāciju citiem pretendentiem ne par pieteikušos pretendentu skaitu, ne arī par citu pretendentu piedāvājumu saturu un finanšu piedāvājumiem. 

5.6. Pasūtītājs neizskata pretendenta piedāvājumu vai pārtrauc tā skatīšanu pilnībā, ja pretendents:
1) nav reģistrēts atbilstoši attiecīgās valsts normatīvo aktu prasībām;
2) ir sniedzis nepatiesu informāciju savas kvalifikācijas novērtēšanai;
3) finanšu piedāvājuma summa kopā ar PVN pārsniedz maksimālo Projektā paredzēto Iepirkuma līguma summu
4) Pasūtītājs ir saņēmis ziņas, ka pretendentam vai tā apakšuzņēmējam ir nodokļu parādsaistības, kas pārsniedz 150 EUR;

5.7. Pasūtītājs pārbaudīs pretendenta pieteikumā norādītos pretendenta un piesaistīto apakšuzņēmēju reģistrācijas datus.
      
5.8.  (1) Ja Pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, vai arī ir aizdomas par neprecīzu, nepilnīgu, kļūdainu, nepatiesu vai apšaubāmu informāciju piedāvājuma dokumentos, Pasūtītājs var lūgt pretendentam papildināt minēto informāciju vai izskaidrot iesniegtajā dokumentā ietverto informāciju vai arī iesniegt trūkstošo dokumentu (nepieciešamo informāciju vai skaidrojumus par pretendenta norādīto piedāvājuma dokumentos pasūtītājs var pieprasīt arī no citām personām vai kompetentām institūcijām).
(2) Ja Pasūtītājs, saskaņā ar šī punkta (1) daļu ir pieprasījis izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši Pasūtītāja noteiktajām prasībām un tās noteiktajos termiņos, Pasūtītājs piedāvājumu vērtē pēc tā rīcībā esošās informācijas.

5.9. (1) Pasūtītājs pārbauda finanšu piedāvājuma atbilstību Iepirkuma nolikuma 4.7.punkta nosacījumiem un 4.pielikumam.
   (2) Finanšu piedāvājumu pārbaudes laikā Pasūtītājs pārbauda, vai piedāvājumos nav aritmētisku kļūdu.
     (3) Finanšu piedāvājuma vērtēšanas gaitā Iepirkumu komisijai ir tiesības prasīt pretendentam izskaidrot finanšu piedāvājumā iekļauto informāciju. 

5.10. Pēc pretendentu piedāvājumu izskatīšanas un izvērtēšanas pēc atlases (kvalifikācijas) prasībām, kā arī pēc iespējamo papildus pārrunu vai sarakstes veikšanas ar pretendentiem un iespējamo papildus precizējumu saņemšanas piedāvājumos, Pasūtītājs izvēlēsies saimnieciski visizdevīgāko piedāvājumu, skatot un vērtējot gan finanšu piedāvājumu cenas, gan piedāvājumu satura kvalitāti.

5.11. Skatot un izvērtējot pretendenta piedāvājuma satura kvalitāti Pasūtītājs ņem vērā tādus apstākļus un piedāvājuma detaļas kā pretendenta 1) sniegtā pakalpojuma izpildes  organizatorisko un tehnisko aprakstu un tā detalizācijas pakāpi, kas ir norādīta papildus Nolikuma tehniskajā specifikācijā prasītajam, 2) pakalpojuma sniegšanas detalizācijas pakāpi, 3) ekspertu un/vai personāla iesaistes aprakstu un tā kompetenci, 4) citus apstākļus, kas Pasūtītāja ieskatā var sasniegt vislabāko rezultātu – izpildīt pasūtījumu augstākā kvalitātē salīdzinoši ar citu pretendentu piedāvājumiem.

5.12. (1) Ja Iepirkumā nebūs pieteicies neviens pretendents, Iepirkums tiks izbeigts bez rezultāta vai arī Pasūtītājs turpinās apzināt citus potenciālos pakalpojuma sniedzējus, veicot tirgus izpēti vai cenu aptauju par Iepirkuma tēmu.
     (2) Ja neviens pretendents nebūs izpildījis Nolikumā paredzētās pretendentu atlases (kvalifikācijas) prasības, Iepirkums tiks izbeigts bez rezultāta vai arī Pasūtītājs turpinās apzināt citus potenciālos pakalpojuma sniedzējus, veicot tirgus izpēti vai cenu aptauju par Iepirkuma tēmu.

6. PAKALPOJUMA SNIEDZĒJA IZVĒLE UN LĪGUMA SLĒGŠANA

6.1. Pēc visu piedāvājumu izskatīšanas, izvērtēšanas un precizēšanas Pasūtītājs izvēlēsies slēgt līgumu ar to Iepirkuma pretendentu, kura piedāvājums Pasūtītāja ieskatā būs saimnieciski visizdevīgākais (uzvarējušais pretendents), ņemot vērā 
1) pretendenta piedāvāto pakalpojuma cenu, kura atbilst Projektā budžetā paredzētajai summai par šādu pakalpojumu un kura ir samērīga ar pretendenta piedāvātajām iespējām sniegt Iepirkumā paredzēto pakalpojumu;
2) pretendenta piedāvājuma satura kvalitāti un pēc Pasūtītāja izvērtējuma - iespējas pakalpojumu izpildīt iespējami kvalitatīvāk. 

6.2. Iepirkuma līguma projektu ar uzvarējušo pretendentu sagatavo Pasūtītājs, atbilstoši Iepirkuma mērķim, pretendenta piedāvājumam un šī nolikuma noteikumiem. Šajā Nolikumā iekļautie Iepirkuma līguma izpildes nosacījumi slēdzamajā Iepirkuma līgumā nav apspriežami. Iepirkuma līguma pielikums - tehniskā specifikācija, kas būs Iepirkuma līguma neatņemama sastāvdaļa, tiks sagatavota, atbilstoši Iepirkuma nolikuma tehniskajai specifikācijai un uzvarējušā pretendenta tehniskajam piedāvājumam, tai skaitā un ne tikai iekļaujot informāciju par uzvarējušā pretendenta piedāvātajiem pasūtījuma nodevumu termiņiem.

6.3. Iepirkuma līguma noteikumu atsevišķie nosacījumi, kuri nav apspriežami un maināmi līguma projekta izskatīšanas laikā.

6.3.1. (1) Līgumā netiks paredzēts avanss. 
    (2) Pasūtītājs nosaka šādu pakalpojuma nodevumu laika grafiku un samaksas kārtību, kas uzskatāma kā nemaināma Iepirkuma līguma slēgšanas sarunu/sarakstes un Iepirkuma līguma izpildes laikā:
	Nodevuma Nr.
	Nodevuma termiņš
	Nodevums
	Samaksa % no kopsummas

	1.
	80 dienas no līguma noslēgšanas dienas
	Labklājības ministrijas izstrādātās "Kvalitātes vadības sistēmas “Sociālo pakalpojumu sniedzēju pašnovērtējuma metodika” sagatavošana lietošanai Latvijā projekta partneru iestādēs (latviešu valodā) un Lietuvā projekta partneru iestādēs (lietuviešu valodā).
	20%

	2.
	125 dienas no līguma noslēgšanas dienas
	2 (divu) ievada semināru organizēšana “Kas ir sociālo pakalpojumu sniedzēju pašnovērtējuma metodika un kā tā tiks ieviesta? ” 4 iestādēs Latvijā (latviešu valodā) un
 2 (divu) ievada semināru organizēšana “Kas ir sociālo pakalpojumu sniedzēju pašnovērtējuma metodika un kā tā tiks ieviesta? ” 3 iestādēs  Lietuvā (lietuviešu vai citā mērķauditorijai saprotamā valodā).
	20%

	3.
	220 dienas no līguma noslēgšanas dienas 
	Apmācības grupās “Sociālo pakalpojumu sniedzēju pašnovērtējuma metodika” Latvijā 4 iestādēs (latviešu valodā) un Lietuvā 3 iestādēs (lietuviešu vai citā mērķauditorijai saprotamā valodā).
	40%

	4.
	330 dienas no līguma noslēgšanas dienas 
	Konsultācijas – supervīzijas (klātienē, elektroniski) Latvijā 4 iestādēs (latviešu valodā) un Lietuvā 4 iestādēs (lietuviešu vai citā mērķauditorijai saprotamā valodā).
Partneru iestāžu pašnovērtējumu  ziņojuma sagatavošana un novērtēšana, apkopošana Latvijā (latviešu valodā) un Lietuvā (lietuviešu un latviešu valodā).
Rezultātu prezentēšana noslēguma konferencē Zemgalē (latviešu valodā).
	20%




6.3.2. Starp pusēm parakstītais visa pasūtījuma nodošanas-pieņemšanas akts būs pamats tam, lai izpildītājs (Iepirkumā uzvarējušais pretendents) izrakstītu rēķinu par sniegto pakalpojumu (izpildītajiem darbiem), kurš no Pasūtītāja puses tiks apmaksāts 5 (piecu) darba dienu laikā no rēķina faktiskās saņemšanas dienas (piezīme: e-pastā sūtīts rēķins, kurš nav parakstīts ar drošu elektronisko parakstu un nesatur laika zīmogu, netiek uzskatīts par faktisku rēķina saņemšanu).

6.3.3. Līguma tekstā tiks ietvertas abpusējas sankcijas par nepienācīgu savu saistību pildīšanu. 
 Par izpildītāja (Iepirkumā izraudzītā pretendenta) saistību izpildes termiņu kavējumiem tiks paredzēts līgumsods 0,5 % apmērā no līguma summas par katru kavējuma dienu; kopā līgumsoda summa par saistību izpildes termiņa kavējumiem nevarēs pārsniegt 10% no līguma summas. Līgumsoda samaksa šādā gadījumā neatbrīvos izpildītāju no saistības izpildīšanas.
 Par Izpildītāja izrakstītā rēķina, atbilstoši noslēgtā līguma noteikumiem, samaksas termiņa kavējumiem Pasūtītājs maksās izpildītājam līgumsodu 0,5 % apmērā no neapmaksātā rēķina summas par katru kavējuma dienu; kopā līgumsoda summa par maksājuma kavējumiem nevarēs pārsniegt 10% no rēķina summas. Līgumsoda samaksa šādā gadījumā neatbrīvos pasūtītāju no maksājumu saistības izpildīšanas.
 Ja izpildītājs (iepirkumā uzvarējušais pretendents) noslēgtā līguma saistības nepildīs vispār, līgumā tiks paredzēts vienreizējs līgumsods 100% apmērā no līguma summas (konkrētā naudas summa tiks ierakstīta Iepirkuma līgumā).

6.3.4. Ja Iepirkuma līguma izpildītājs (Iepirkumā uzvarējušais pretendents) būs personu apvienība, t.sk. personālsabiedrība, tad tās dalībnieki atbildēs solidāri par līguma saistību izpildi. 

6.3.5. Līguma izpildes laikā izpildītājs (Iepirkumā uzvarējušais pretendents) būs tiesīgs mainīt pakalpojuma sniegšanā iesaistīto ekspertu pret citu ekspertu, kurš atbilst Iepirkuma konkrētajam speciālistam izvirzītajām prasībām, iepriekš to rakstiski saskaņojot ar Pasūtītāju.
Pēc Pasūtītāja pieprasījuma Izpildītājam būs jānodrošina Pakalpojuma izpildē iesaistīto ekspertu tieša tikšanās ar Pasūtītāja pārstāvjiem, lai pārliecinātos, ka eksperts faktiski strādā pie pasūtījuma izpildes un ka tas ir kompetents Iepirkuma līguma attiecīgās daļas izpildē; eksperts šādā gadījumā nevar pilnvarot citas personas, kas viņu pārstāvētu sarunās ar Pasūtītāju. Pretējā gadījumā Pasūtītājam būs tiesības uzskatīt, ka Izpildītājs sniedzis nepatiesas ziņas Iepirkumā procedūrā, kas atkarībā no konkrētiem apstākļiem, var tikt uzskatīts par Iepirkuma līguma uzteikuma iemeslu.
      
6.3.6. (1) Iepirkuma līguma izpildes garāku termiņu noteikšana vai noslēgtā līguma nodevumu termiņu un/vai līguma gala termiņu pagarinājumi Iepirkumā iespējami sekojošā izņēmuma gadījumā: valsts varas un/vai pārvaldes institūciju un tiesībsargājošo iestāžu lēmumi(nolēmumi) un rīkojumi, kas nav saistīti ar pasūtījuma izpildītāja prettiesisku darbību, liedz īstenot līguma izpildi līgumā paredzētajos termiņos.
(2) Jebkurā gadījumā par līguma un tā atsevišķo posmu izpildes termiņa pagarināšanas nepieciešamību un/vai iespēju lemj Pasūtītājs, objektīvi izvērtējot konkrētos apstākļus.

6.4. (1) Sagatavoto Iepirkuma līguma projektu Pasūtītājs iesniedz vai nosūta (iesniegšanas veidi: personiski, ar kurjeru, pa pastu, vai caur savu e-pastu) izskatīšanai izraudzītajam Iepirkumā pretendentam uz tā juridisko adresi vai piedāvājumā norādīto korespondences adresi vai arī piedāvājumā norādīto e-pastu.
     (2) Līguma projekts Iepirkumā izraudzītajam (uzvarējušajam) pretendentam jāizskata un jāparaksta 3 darba dienu laikā no saņemšanas dienas un drukātā formā (ja pirms tam to jau nav izdrukājis Pasūtītājs) jāiesniedz vai jānosūta parakstīšanai Pasūtītājam. 
     Ja uzvarējušais pretendents uzskata, ka Līguma projekts ir neatbilstošs vai tajā ir kļūdas, tai pašā 3 darba dienu termiņā pretendentam jāsniedz, ja tādi būs: 1) pamatoti iebildumi par tiem Iepirkuma līguma projekta un tā pielikuma – Tehniskās specifikācijas nosacījumiem, kurus neparedzēja šis nolikums, 2) līguma projekta labojumu (t.sk. iespējamo gramatisko u.c. kļūdu), grozījumu un/vai papildinājumu piedāvājumi. Ja minētajā termiņā līguma projekta variantu uzvarējušais pretendents neparaksta un neiesniedz (nenosūta) parakstīšanai Pasūtītājam vai arī nesniedz Pasūtītajam iebildumus un/vai piedāvājumus par iespējamiem papildinājumiem, grozījumiem vai labojumiem, Pasūtītājam ir tiesības uzskatīt, ka pretendents ir atteicies slēgt Iepirkuma līgumu. 
      (3) Pasūtītājs sniedz atbildi Pretendentam par pretendenta izteikto piedāvājumu un/vai iebildumu pamatotību un sagatavo galīgo Iepirkuma līguma projekta variantu, kuru iesniedz uzvarējušajam pretendentam izskatīšanai un/vai parakstīšanai vienā no šī punkta (1) daļā minētajiem veidiem.
      (4) Līguma projekta gala variants uzvarējušajam pretendentam jāizskata, jāparaksta un jāiesniedz (jānosūta) Pasūtītājam izdrukātā veidā (ja pirms tam to jau nav izdrukājis Pasūtītājs) 2 darba dienu laikā no saņemšanas dienas. Ja minētajā termiņā līguma projekta gala variantu uzvarējušais pretendents neparaksta un neiesniedz (nenosūta) parakstīšanai Pasūtītājam, Pasūtītājam ir tiesības uzskatīt, ka pretendents ir atteicies slēgt Iepirkuma līgumu. 
      (5) Puses paraksta katru Iepirkuma līguma lapu, tai skaitā, katru Iepirkuma līgumam pievienotā pielikuma lapu; tas pats attiecināms uz varbūtējiem grozījumiem Iepirkuma līgumā. Izņēmums no šī noteikuma ir tad, ja 1) viens dokuments (līgums kopā ar pielikumiem vai arī līgums atsevišķi un pielikumi atsevišķi) tiek cauršūti ar auklu tādā veidā, kas nepieļauj to atdalīšanu 2) uz cauršūtā dokumenta pēdējās lapas aizmugures cauršūšanai izmantojamā aukla nostiprināta ar pārlīmētu lapu, uz kuras norādīts dokumenta cauršūto lapu skaits un uz kuras parakstās abu līdzēju likumiskie vai pilnvarotie pārstāvji, kā arī tiek uzlikts pušu zīmoga/spiedoga nospiedums (ja tāds ir līdzēja rīcībā).
      (6) Šī punkta (5) daļa nav piemērojama, ja puses līgumu paraksta elektroniski.
      (7) Izskatāmie Līguma projektu varianti un/vai iebildumi, priekšlikumi par Līguma projektu vai arī atbildes uz iebildumiem tiek uzskatīti par saņemtiem:
1) nākošajā darba dienā pēc nosūtīšanas e-pastā,
2) dienā, kad adresāts tos saņēmis ar kurjera starpniecību vai iesniegti personiski adresātam,
3) 7.dienā pēc iesniegšanas nosūtītāja pasta nodaļā, izņemot gadījumus, kad ir pierādījumi, ka adresāts tos saņēmis agrāk.

6.5.  Pasūtītājam ir tiesības pēc saviem ieskatiem par uzvarētāju Iepirkumā atzīt vienu no pretendentiem vai izbeigt šo Iepirkumu – pakalpojuma sniedzēja izvēles procedūru bez rezultāta, bez saistībām informēt pieteikušos pretendentus par šāda lēmuma pieņemšanas iemesliem.
     Pasūtītājs uz pretendenta e-pastu paziņos pretendentam savu lēmumu attiecībā uz konkrētā pretendenta iesniegto piedāvājumu. 
    Pasūtītājam nav pienākuma paskaidrot, iesaistīties sarakstē, pārrunās/diskusijās ar pretendentiem par pakalpojuma sniedzēja izvēli un/vai sadarbības piedāvājumu noraidīšanas iemesliem. 
     Pasūtītāja Iepirkuma procedūras laikā pieņemtie lēmumi ir konfidenciāli un Pasūtītājam nav nekādu citu pienākumu pret pretendentu, kā vienīgi paziņot konkrētā piedāvājuma izskatīšanas rezultātu, ciktāl tas attiecas uz konkrēto pretendentu. 

           Pielikums Nr. 1
							         nolikumam

TEHNISKĀ SPECIFIKĀCIJA

PAKALPOJUMA SNIEDZĒJA IZVĒLES PROCEDŪRAI
"Kvalitātes vadības sistēmas “Sociālo pakalpojumu sniedzēju pašnovērtējuma metodika” sagatavošana lietošanai (adaptācija) un ieviešana sociālo pakalpojumu sniedzēju institūcijās Latvijā”


1. Informācija par pasūtītāju un pasūtījumu
1.1. Pasūtītājs – Zemgales plānošanas reģions (turpmāk – Pasūtītājs)
1.2. Pasūtījuma priekšmets – Pasūtītāja uzdevumā veikt sekojošu darbu:
    Pasūtītāja uzdevumā, Projekta ietvaros iepirkumā izraudzītais pretendents sagatavos lietošanai (adaptācijai) un ieviesīs Projekta partneru institūcijās (Latvijā: Dobeles novada pašvaldības Sociālajā dienestā, Jaunjelgavas novada pašvaldības Sociālajā dienestā, Viesītes novada pašvaldības Sociālajā dienestā, Auces novada pašvaldības sociālajā dienestā un Lietuvā: Jonišķu A.Raudoniskis Mākslas skolas Atvērtajā jauniešu centrā, Rokišķu Jauniešu centrā, Kretingas Dienas aktivitāšu centrā) "Kvalitātes vadības sistēmu “Sociālo pakalpojumu sniedzēju pašnovērtējuma metodika”” (turpmāk – Metodika). 
    Metodika izstrādāta uz CAF modeļa (Common Assessment Framework model) metodes bāzes, kuras pamatā ir likts vispārējas novērtēšanas struktūras modelis.
CAF modelis ir vienots Eiropas Savienības dalībvalstu sabiedriskā sektora administrāciju un Eiropas Publiskās administrācijas institūta izstrādāts modelis sabiedriskā sektora iestāžu darbības pašnovērtējumam. CAF modelis Metodikas veidolā ir pielāgots Latvijas sociālo pakalpojumu sniedzēju darba specifikai, ir sagatavoti apraksti un skaidrojumi par kritērijiem. Metodika ir pārbaudīta praksē vairākās organizācijās.

Metodika pieejama http://lm.gov.lv/lv/es-finansejums/lm-istenotie-projekti/pasnovertejuma-metodika .   


2. Pakalpojuma sniegšanai piesaistīto speciālistu galvenie veicamie uzdevumi

2.1.  Sociālo pakalpojumu sniedzēju pašnovērtējuma metodikas konsultantiem/lektoriem :
· LR Labklājības ministrijas izstrādātās “Sociālo pakalpojumu sniedzēju pašnovērtējuma metodika” precizēšana un sagatavošana lietošanai Latvijā un Lietuvā;
· ievadsemināru organizēšana Latvijā un Lietuvā; 
· apmācību veikšana grupās Latvijā un Lietuvā;
· konsultāciju – supervīziju sniegšana Latvijā un Lietuvā;
· pašnovērtējumu apkopošana un novērtēšana Latvijā un Lietuvā;
· rezultātu prezentēšana noslēguma konferencē Zemgalē.

2.2.  Sociālo pakalpojumu sniedzēju pašnovērtējuma metodikas konsultantiem – ieviesējiem/praktizētājiem -
· Ievadsemināros Latvijā un Lietuvā iepazīstināšana ar ieguvumiem ieviešot Metodiku iestādēs/organizācijas;
· Apmācību grupās Latvijā un Lietuvā prezentējot praktiskos piemērus un pieredzi Metodikas ieviešanā un lietošanā iestādes/organizācijas ikdienā;
· Konsultāciju – supervīziju sniegšana Latvijā un Lietuvā par Metodikas ieviešanu.


3. Darba uzdevumi
	
	Iepirkuma priekšmets, sadaļas

	Detalizētāks apraksts

	1.
	Labklājības ministrijas izstrādātās "Kvalitātes vadības sistēmas “Sociālo pakalpojumu sniedzēju pašnovērtējuma metodika” sagatavošana lietošanai Latvijā projekta partneru iestādēs
	Uzdevums: Metodikas materiāla pārskatīšana, precizēšana pēc jaunākās CAF metodikas un pielāgošana lietošanai konkrētajiem projekta partneriem latviešu valodā.

Apjoms: līdz 100 lpp.


	2.
	Labklājības ministrijas izstrādātās "Kvalitātes vadības sistēmas “Sociālo pakalpojumu sniedzēju pašnovērtējuma metodika” sagatavošana lietošanai Lietuvā projekta partneru iestādēs

	Uzdevums: Metodikas materiāla pārskatīšana, precizēšana, pielāgošana lietošanai lietuviešu valodā.

Apjoms: līdz 100 lpp.

	3.
	2 (divu) ievadsemināru organizēšana “Kas ir sociālo pakalpojumu sniedzēju pašnovērtējuma metodika un kā tā tiks ieviesta? ” Latvijā projekta partneru iestādēs
	1.Īss informatīvais seminārs 4 iestādēs

Saturs: īsumā par metodiku (kas ir pašnovērtējuma metodika, kādēļ tā ir vērtīga, kāds būs rezultāts, laika plāns, galvenās darbības, metodes u.c.).

Dalībnieki: gandrīz visi iestādes darbinieki (vismaz 70%), katra partnera organizācijā, kopā 4 iestādēs.

Ilgums: līdz 30 minūtēm.

Metodes:  Īsa prezentācija, piemēru norādīšana latviešu valodā.

Rezultāts: dalībnieki ir ieguvuši vispārīgu informāciju par Sociālo pakalpojumu sniedzēju pašnovērtējuma metodiku.

2.Informatīvs seminārs 4 iestādēs

Saturs: padziļinātāk par metodiku (kas ir pašnovērtējuma metodika, kādēļ tā ir vērtīga, kāds būs rezultāts, laika plāns, galvenās darbības, metodes u.c.).

Dalībnieki: 6-10 Iestāžu pārstāvji, kuri būs tieši un pastarpināti iesaistīti metodes ieviešanā no katras partnera iestādes, kopā 4 iestādēs 24-40 dalībnieki.

Ilgums: 2.stundas.
Metodes:  prezentācija, diskusija, piemēru analīze, izdales materiāli latviešu valodā.

Rezultāts: dalībnieki ir ieguvuši priekšstatu par Sociālo pakalpojumu sniedzēju pašnovērtējuma metodiku un tās ieviešanas plānu konkrētajā iestādē.


	4.
	2 (divu) ievadsemināru “Kas ir sociālo pakalpojumu sniedzēju pašnovērtējuma metodika” organizēšana Lietuvas projekta partneru iestādēs
	1.Īss informatīvais seminārs 3 iestādēs

Saturs: īsumā par metodiku (kas ir pašnovērtējuma metodika, kādēļ tā ir vērtīga, kāds būs rezultāts, laika plāns, galvenās darbības, metodes u.c.).

Dalībnieki: gandrīz visi iestādes darbinieki (vismaz 70%) katra partnera organizācijā, kopā 3 iestādēs.

Ilgums: līdz 30 minūtēm.

Metodes: īsa prezentācija, piemēru norādīšana lietuviešu vai citā mērķauditorijai saprotamā valodā.

Rezultāts: dalībnieki ir ieguvuši vispārīgu informāciju par Sociālo pakalpojumu sniedzēju pašnovērtējuma metodiku.

2.Informatīvs seminārs 3 iestādēs

Saturs: padziļinātāka informācija par metodiku (kas ir pašnovērtējuma metodika, kādēļ tā ir vērtīga, kāds būs rezultāts, laika plāns, galvenās darbības, metodes u.c.).

Dalībnieki: 6- 10 Iestāžu pārstāvji, kuri būs tieši un pastarpināti iesaistīti metodes ieviešanā katrā partnera iestādē, kopā 3 iestādēs 18-30 dalībnieki.

Ilgums: 2.stundas 1 grupai, kopā 6 stundas.

Metodes: prezentācija, diskusija, piemēru analīze, izdales materiāli lietuviešu vai citā mērķauditorijai saprotamā valodā.

Rezultāts: dalībnieki ir ieguvuši priekšstatu par Sociālo pakalpojumu sniedzēju pašnovērtējuma metodiku un tās ieviešanas plānu konkrētajā iestādē.


	5.
	Apmācības grupās “Sociālo pakalpojumu sniedzēju pašnovērtējuma metodika” Latvijā 4 iestādēs
	Saturs: Apmācības metodikas pielietošanā attiecīgās iestādes pašnovērtēšanai

Metodes: Informēšana, motivēšana, praktiski uzdevumi, piemēri no citām iestādēm un organizācijām, diskusijas, izdales materiāli latviešu valodā.

Ilgums: 4 stundas 1 grupai, kopā 16 stundas.

Dalībnieki:  6-10 darba grupas dalībnieki un iestādes vadība, kuri ir tieši un pastarpināti iesaistīti metodes ieviešanā no katras partnera iestādes, kopā 4 iestādēs 24-40 dalībnieki.

Rezultāts: dalībnieki spēj pielietot Sociālo pakalpojumu sniedzēju pašnovērtējuma metodiku konkrētajā iestādē.


	6.
	Apmācības grupās “Sociālo pakalpojumu sniedzēju pašnovērtējuma metodika” Lietuvā 3 iestādēs
	Saturs: Apmācības metodikas pielietošanā attiecīgās iestādes pašnovērtēšanai..

Metodes: Informēšana, motivēšana, praktiski uzdevumi, piemēri no citām iestādēm un organizācijām, diskusijas, izdales materiāli lietuviešu vai citā mērķauditorijai saprotamā valodā.

Ilgums: 4 stundas 1 grupai, kopā 12 stundas.

Dalībnieki:  6-10 darba grupas dalībnieki un iestādes vadība, kuri ir tieši un pastarpināti iesaistīti metodes ieviešanā no katras partnera iestādes, kopā 3 iestādēs 18-30 dalībnieki.

Rezultāts: dalībnieki spēj pielietot Sociālo pakalpojumu sniedzēju pašnovērtējuma metodiku konkrētajā iestādē.


	7.
	Konsultācijas – supervīzijas Latvijā (klātienē, elektroniski)
	Saturs: Konsultēšana par metodikas praktisku pielietošanu konkrētajā iestādē, uzraudzība (supervīzija) pār metodikas pielietošanas rezultātu sasniegšanu.

Metodes: Darba grupas attālināta konsultēšana, sarakste e-pastā; Darba grupas konsultēšana klātienē latviešu valodā.

Ilgums: attālināti 32 stundas, klātienē: 32 stundas.

Dalībnieki: darba grupa, kas ievieš pašnovērtējuma metodiku, kopā 4 grupas.

Rezultāts: ieviestas pašnovērtējuma metodikas konkrētajās partneru iestādēs.

	8.
	Konsultācijas – supervīzijas Lietuvā (klātienē, elektroniski)
	Saturs: Konsultēšana par metodikas praktisku pielietošanu, uzraudzība (supervīzija) pār metodikas pielietošanas rezultātu sasniegšanu.

Metodes: Darba grupas attālināta konsultēšana, sarakste e-pastā; Darba grupas konsultēšana klātienē lietuviešu vai citā mērķauditorijai saprotamā valodā.

Ilgums: attālināti 24 stundas, klātienē: 24 stundas.

Dalībnieki: darba grupa, kas ievieš pašnovērtējuma metodiku, kopā 3 grupas.

Rezultāts: ieviestas pašnovērtējuma metodikas konkrētajās partneru iestādēs.


	9.
	Pašnovērtējumu apkopošana un novērtēšana Latvijā un Lietuvā, ziņojuma sagatavošana, 
un to rakstiska tulkošana 
	Uzdevums: Izstrādāto 7 (septiņu) pašnovērtējumu analīze, apkopošana, ziņojuma sagatavošana latviešu un lietuviešu valodā.

Kopējais apjoms: 25-40 lp. par katru pašnovērtējumu, kopā 175.- 280.lp. 


	10.
	Rezultātu prezentēšana noslēguma konferencē Zemgalē

	Uzdevums: Prezentāciju izstrāde, atbilstošu izdales materiālu sagatavošana un tulkošana, rezultātu prezentēšana interaktīvā veidā un atbildēšana uz jautājumiem .

Kopējais apjoms: 
Prezentācijas materiālu rakstiska tulkošana uz lietuviešu valodu 8-10 lp. 
Prezentēšana 30 - 40 minūtes par metodikas saturu un ieviešanas pieredzi Latvijas un Lietuvas 7 institūcijās.





4. Darbu izpildes termini

	4.1. 

	Labklājības ministrijas izstrādātās "Kvalitātes vadības sistēmas “Sociālo pakalpojumu sniedzēju pašnovērtējuma metodika” sagatavošana lietošanai Latvijā projekta partneru iestādēs
	Ne vairāk kā 80 dienas no līguma noslēgšanas dienas.

	4.2. 

	Labklājības ministrijas izstrādātās "Kvalitātes vadības sistēmas “Sociālo pakalpojumu sniedzēju pašnovērtējuma metodika” sagatavošana lietošanai Lietuvā projekta partneru iestādēs

	Ne vairāk kā 80 dienas no līguma noslēgšanas dienas.

	4.3. 

	2 (divu) ievada emināru organizēšana “Kas ir sociālo pakalpojumu sniedzēju pašnovērtējuma metodika un kā tā tiks ieviesta?” Latvijā projekta partneru iestādēs
	Ne vairāk kā 125 dienas no līguma noslēgšanas dienas.

	4.4. 

	2 (divu) ievada semināru “Kas ir sociālo pakalpojumu sniedzēju pašnovērtējuma metodika” organizēšana Lietuvas projekta partneru iestādēs
	Ne vairāk kā 125 dienas no līguma noslēgšanas dienas.

	4.5. 

	Apmācības grupās “Sociālo pakalpojumu sniedzēju pašnovērtējuma metodika” Latvijā 4 iestādēs
	Ne vairāk kā 220 dienas no līguma noslēgšanas dienas.

	4.6. 

	Apmācības grupās “Sociālo pakalpojumu sniedzēju pašnovērtējuma metodika” Lietuvā 3 iestādēs
	Ne vairāk kā 220 dienas no līguma noslēgšanas dienas.

	4.7.
	Konsultācijas – supervīzijas Latvijā (klātienē, elektroniski)
	Ne vairāk kā 330 dienas no līguma noslēgšanas dienas.

	4.8.
	Konsultācijas – supervīzijas Lietuvā (klātienē, elektroniski)
	Ne vairāk kā 330 dienas no līguma noslēgšanas dienas;

	4.9.
	Pašnovērtējumu apkopošana un novērtēšana Latvijā un Lietuvā, ziņojuma sagatavošana un to rakstiska tulkošana
	Ne vairāk kā 330 dienas no līguma noslēgšanas dienas.


	4.10. 

	Rezultātu prezentēšana noslēguma konferencē Zemgalē
	Ne vairāk kā 330 dienas no līguma noslēgšanas dienas.

Pielikums Nr.2
									nolikumam

Zemgales plānošanas reģionam

PIETIEKUMS DALĪBAI 

PAKALPOJUMA SNIEDZĒJA IZVĒLES PROCEDŪRĀ
 “Kvalitātes vadības sistēmas “Sociālo pakalpojumu sniedzēju pašnovērtējuma metodika”, sagatavošana lietošanai (adaptācija) un ieviešana sociālo pakalpojumu sniedzēju institūcijās Latvijā”

__ __ __ __ __ __ __ __ __ __  /vieta, datums/

Ar šo, (pretendenta nosaukums/vārds,uzvārds), (turpmāk – Pretendents) iesniedz piedāvājumu Zemgales plānošanas reģiona rīkotajā pakalpojuma sniedzēja izvēles procedūrā “Kvalitātes vadības sistēmas “Sociālo pakalpojumu sniedzēju pašnovērtējuma metodika”, sagatavošana lietošanai (adaptācija) un ieviešana sociālo pakalpojumu sniedzēju institūcijās Latvijā” (turpmāk – Iepirkums).

Pretendents apliecina, ka
1) ir pilnībā iepazinies ar Iepirkuma nolikumu, visas Iepirkuma nolikumā un tam pievienotajos pielikumos izvirzītās prasības ir skaidras un pilnībā saprotamas;
2) apņemas ievērot Nolikuma prasības;
3) pretendentam ir pietiekami finanšu resursi līguma izpildei bez avansa maksājuma;
4) visas sniegtās ziņas piedāvājumā ir patiesas.


Informācija par pretendentu :

	Pretendenta (arī personu apvienības katra dalībnieka) pilns nosaukums/vārds uzvārds un reģistrācijas Nr./personas kods
	

	Pretendenta (arī personu apvienības katra dalībnieka) juridiskā adrese/dzīves vieta
	

	Faktiskā adrese (pasta korespondence)
	

	Paraksttiesīgā (pretendentu pārstāvošā) persona: vārds un uzvārds;  amats;  pamatojums pārstāvēt pretendentu uz pilnvaras pamata, pievienojot parastās komercpilnvaras apliecinātu kopiju (ja attiecināms); norāde uz prokūras esamību, ja pārstāvis ir prokūrists, pievienojot attiecīgā reģistra izsniegtā dokumenta, kas apliecina prokūras esamību, apliecinātu kopiju (ja attiecināms)
	

	Tālruņa un/vai faksa numurs saziņai ar pretendentu
	

	E-pasts saziņai ar pretendenta 
	

	Pretendenta interneta adrese/mājaslapa (ja ir)
	

	Kontaktpersonas iepirkumā vārds un uzvārds, amats vai pilnvarojums, e-pasts, telefons
	

	Pretendenta bankas rekvizīti (personu apvienībai – par tiem  dalībniekiem, ar kuriem Pasūtītājs veiks norēķinus): bankas nosaukums;  SWIFT kods; Bankas konta numurs (IBAN) /šī ir ieteicamā aile,  ne obligātā; taču minētie rekvizīti būs jānorāda uzvarējušajam pretendentiem, slēdzot iepirkuma līgumu/
	





______________________________________________________________________

Pretendenta – fiziskas personas personas vārds, uzvārds
vai arī
pretendenta – juridiskās personas vai personālsabiedrības likumiskā pārstāvja vai tā pilnvarotās
personas amats (ja ir), vārds, uzvārds un paraksts


Piezīmes: 
1) Gadījumā, ja piedāvājumu citus piedāvājumam pievienotos dokumentus paraksta pilnvarnieks ar parasto komercpilnvaru, pievienojama attiecīgās pilnvaras apliecināta kopija.
2) Gadījumā, ja piedāvājumu paraksta prokūrists, pievienojama attiecīgā reģistra izziņas, lēmuma vai cita dokumenta apliecināta kopija, kas pierāda prokūras esamību; var iesniegt arī izsniegtās prokūras apliecinātu kopiju)




[image: https://lh6.googleusercontent.com/0LTpn_lzf8TzlaMgbvNJHwJcSXP3ogVkI1boDmhOTTv5IduaGibB11cKNSWRnfl7817zfld0_xoUeeN3ELMrx1y3Pi8-1h3BVq1BbK20CJFkXRsJ2iEgxAHWlKSLaNvSDMXd6hy4pw3BLh1sdw]

          		 Pielikums Nr. 3
							       		nolikumam

EKSPERTU SARAKSTS

PAKALPOJUMA SNIEDZĒJA IZVĒLES PROCEDŪRAI
 “Kvalitātes vadības sistēmas “Sociālo pakalpojumu sniedzēju pašnovērtējuma metodika”, sagatavošana lietošanai (adaptācija) un ieviešana sociālo pakalpojumu sniedzēju institūcijās Latvijā”
 (paraugs)

Pretendents (pretendenta nosaukums/vārds,uzvārds) pasūtījuma izpildei pakalpojuma sniedzēja izvēles procedūrā “Kvalitātes vadības sistēmas “Sociālo pakalpojumu sniedzēju pašnovērtējuma metodika”, sagatavošana lietošanai (adaptācija) un ieviešana sociālo pakalpojumu sniedzēju institūcijās Latvijā” nodrošina sekojošu ekspertu komandu :

1.
	Vārds, uzvārds 
	

	Eksperta loma pasūtījuma izpildē
	Sociālo pakalpojumu sniedzēju pašnovērtējuma metodikas procesu konsultants/lektors

	Galvenie eksperta darba uzdevumi
	

	Eksperta priekšrocības un izvēles pamatojums, iekļaujot pieredzi
	

	Izglītība 
	


2.
	Vārds, uzvārds 
	

	Eksperta loma pasūtījuma izpildē
	Sociālo pakalpojumu sniedzēju pašnovērtējuma metodikas konsultants – ieviesējs/praktizētājs

	Galvenie eksperta darba uzdevumi
	

	Eksperta priekšrocības un izvēles pamatojums, iekļaujot pieredzi
	

	Izglītība
	



_______________________________________________________________________
Pretendenta – fiziskas personas personas vārds uzvārds
vai arī
pretendenta – juridiskās personas vai personālsabiedrības likumiskā pārstāvja vai pilnvarotās
personas amats (ja ir), vārds, uzvārds un paraksts


[image: https://lh6.googleusercontent.com/0LTpn_lzf8TzlaMgbvNJHwJcSXP3ogVkI1boDmhOTTv5IduaGibB11cKNSWRnfl7817zfld0_xoUeeN3ELMrx1y3Pi8-1h3BVq1BbK20CJFkXRsJ2iEgxAHWlKSLaNvSDMXd6hy4pw3BLh1sdw]                                                                                     

          		 Pielikums Nr.4
							         		nolikumam
FINANŠU PIEDĀVĀJUMS

PAKALPOJUMA SNIEDZĒJA IZVĒLES PROCEDŪRAI
 “Kvalitātes vadības sistēmas “Sociālo pakalpojumu sniedzēju pašnovērtējuma metodika” sagatavošana lietošanai (adaptācija) un ieviešana sociālo pakalpojumu sniedzēju institūcijās Latvijā”

Pretendents (pretendenta nosaukums/vārds,uzvārds) (turpmāk – Pretendents) apņemas veikt pilnu pasūtījuma izpildi saskaņā ar pakalpojuma sniedzēja izvēles procedūras “Kvalitātes vadības sistēmas “Sociālo pakalpojumu sniedzēju pašnovērtējuma metodika” sagatavošana lietošanai (adaptācija) un ieviešana sociālo pakalpojumu sniedzēju institūcijās Latvijā” (turpmāk – Iepirkums) nolikumu, tam pievienoto Tehnisko specifikāciju un savu piedāvājumu.
Pretendents apliecina, ka ir pilnībā iepazinies ar Iepirkuma nolikumu, tai skaitā noteikumiem par finanšu piedāvājumu, pasūtījuma apjomu un Pretendenta piedāvātā līgumcena sedz visas ar pasūtījumu saistītās pretendenta izmaksas, kā arī piedāvātājā pakalpojuma gala cenā ietilpst jebkādi nodokļi, tajā skaitā pievienotās vērtības nodoklis (ja attiecināms) un jebkādi pretendenta izdevumi.

	N.p.k.
	Pakalpojuma nosaukums
	Cena EUR 
(bez PVN pa pozīcijām)

	1.
	Speciālistu (ekspertu) darbs
	


	1.1.

	Sociālo pakalpojumu sniedzēju pašnovērtējuma metodikas procesu konsultantu/lektoru darba izmaksas
	

	1.2.
	Sociālo pakalpojumu sniedzēju pašnovērtējuma metodikas konsultants – ieviesēju/praktizētāju darba izmaksas
	

	2.
	Tulkošanas pakalpojumu (rakstiska un mutiska tulkošana) no latviešu uz lietuviešu un no lietuviešu uz latviešu valodām izmaksas
	

	3.
	Apmācību organizēšanas izmaksas

	

	3.1.
	Semināru, apmācību un konsultāciju-supervīziju organizēšana Latvijā
	

	3.2.
	Semināru, apmācību un konsultāciju-supervīziju organizēšana Lietuvā
	

	4.
	7 pašnovērtējumu apkopošanas un novērtēšanas Latvijā un Lietuvā un ziņojuma sagatavošanas izmaksas.
	

	5.
	Rezultātu prezentēšanas noslēguma konferencē Latvijā izmaksas
	

	6.
	Citas izmaksas (ja aizpilda, vēlams norādīt kādas un par ko)
	

	Kopā EUR bez PVN
	

	PVN _ _% 
	

	Kopā EUR ar PVN
	



_______________________________________________________________________
Pretendenta – fiziskas personas personas vārds uzvārds
vai arī
pretendenta – juridiskās personas vai personālsabiedrības likumiskā pārstāvja vai pilnvarotās
personas amats (ja ir), vārds, uzvārds un paraksts

	2

